recursal/SuperWikiNEXT-32B huggingface dataset:
**আন্তর্জাতিক দাবা দিবস** প্রতি বছর ২০ জুলাই তারিখে দাবা খেলার প্রচার এবং প্রসারের উদ্দেশ্যে পালন করা হয়। ১৯২৪ সালের ২০ জুলাই তারিখে ফ্রান্সর রাজধানী প্যারিস শহরে *বিশ্ব দাবা সংস্থা* গঠন করা হয়েছিল। এদিনের স্মৃতি হিসাবে প্রতি বছর বিশ্বের বিভিন্ন দেশে বিশ্ব দাবা দিবস পালন করা হয়।

রাষ্ট্রসংঘ শিক্ষা, বিজ্ঞান এবং সংস্কৃতি সংস্থা প্রথমবারের জন্য বিশ্ব দাবা দিবস পালনর প্রস্তাবনা দিয়েছিল এবং ১৯৬৬ সাল থেকে এই দিবস উদ্‌যাপন করে আসা হচ্ছে। প্রতি বছর বিশ্ব দাবা সংস্থা বিভিন্ন কার্যসূচীর মাধ্যমে এই দিবস উদ্‌যাপন করে। এই দিবসের দিন বিশ্ব দাবা সংস্থার ১৮১ টি সদস্য দাবা সংস্থা স্থানীয়, জাতীয় এবং আন্তঃজাতিক পর্যায়ে দাবা প্রতিযোগিতা অনুষ্ঠিত করে। এর সঙ্গে দাবা খেলাক জনপ্রিয় করার জন্য বিভিন্ন কার্যপন্থা হাতে নেওয়া হয়। ২০১৩ সালে বিশ্বের ১৭৮ দেশে বিশ্ব দাবা দিবস অনুষ্ঠিত হয়েছিল।

এই দিবস বিশ্বের প্রায় ৬০ কোটি দাবা খেলোয়াড় পালন করেন। ২০১২ সালের এক সমীক্ষা অনুসারে বিশ্বের প্রাপ্তবয়স্ক লোকের ভিতর ৭০% জীবনের কোনো এক সময়ে দাবা খেলেছেন।

তথ্যসূত্র
---------

1. ↑  "History of International Chess Day"। Chess-teacher.com। ২০১২-০৭-২১। ২০১৫-০৭-০৮ তারিখে মূল থেকে আর্কাইভ করা। সংগ্রহের তারিখ ২০১৫-০৭-০৭।
2. ↑  "FIDE Membership"। FIDE.com। সংগ্রহের তারিখ ২০১৫-০৭-০১।
3. ↑  "Interview by Kirsan Ilyumzhinov - in Russian"। Vesti.ru। সংগ্রহের তারিখ ২০১৫-০৭-০৭।
4. 1 2  "New chess player statistics from Yougov released"। FIDE.com। সংগ্রহের তারিখ ২০১৫-০৭-০৭।
5. ↑  "Number of Chess Players Worldwide"। Theweekinchess.com। ২০১৩-০৬-০২ তারিখে মূল থেকে আর্কাইভ করা। সংগ্রহের তারিখ ২০১৩-০৭-২৮।
6. ↑  "Can Andrew Paulson and Magnus Carlsen Make Chess Cool"। *The New Republic*। ২০১৩-০৫-১৩। সংগ্রহের তারিখ ২০১৫-০৭-০৭।
অন্য ব্যবহারের জন্য আতিকুর রহমান (দ্ব্যর্থতা নিরসন) দেখুন।**আতিকুর রহমান** একজন বাংলাদেশী চিকিৎসক ছিলেন। তিনি বাংলাদেশ মুক্তিযুদ্ধে শহীদ হয়েছেন।

প্রথম জীবন
----------

আতিকুর রহমানের জন্ম মুন্সীগঞ্জ জেলার শ্রীনগর উপজেলার কোলাপাড়ায় ১৯৩১ সালের ১ ফেব্রুয়ারি। তিনি কলকাতায় বালিগঞ্জ এজে মিত্র ইনস্টিটিউট থেকে ১৯৪৭ সালে স্নাতক ডিগ্রি অর্জন করেন। ১৯৫৫ সালে তিনি ঢাকার মিটফোর্ড মেডিকেল স্কুল থেকে মেডিকেল অনুষদে (এলএমএফ) শেষ করেন। তিনি এমবিবিএস প্রোগ্রাম স্যার সলিমুল্লাহ মেডিকেল কলেজে শুরু করেন এবং ১৯৭০ সাল পর্যন্ত সেখানে পড়াশোনা করেন।

পেশা
----

এলএমএফ শেষ করার পরে তিনি মেডিকেল অফিসার হিসাবে মেডিকেল সার্ভিসেস সেন্টারে যোগদান করেন। কেন্দ্রটি ফরিদপুর জেলা বোর্ডের তত্ত্বাবধানে ছিল। তিনি নারিন্দার ৯ শাহ সাহেব লেনে তার ব্যক্তিগত অনুশীলন শুরু করার জন্য এই পদটি ছেড়েছিলেন। তিনি উপস্থিত চিকিৎসক হিসাবে পিপলস সিরামিক ইন্ডাস্ট্রিজে খণ্ডকালীন কাজ করেছেন। ১৯৭১ সালে বাংলাদেশের মুক্তিযুদ্ধ শুরু হয়, রহমান বাংলাদেশের স্বাধীনতা সংগ্রামের মুক্তিবাহিনীর সদস্যদের চিকিৎসা সহায়তা দিয়েছিলেন। তিনি তাদের ওষুধ সরবরাহও করেছিলেন।

মৃত্যু
------

১৯৭১ সালের ২৬ সেপ্টেম্বর পাকিস্তান সেনাবাহিনীর সদস্যরা তাকে তার বাসা থেকে নিয়ে যান। এর পরে তাকে আর কখনও দেখা যায়নি এবং ধারণা করা হয় তাকে হত্যা করা হয়েছিল।

তথ্যসূত্র
---------

1. 1 2 3  বায়জীদ খুরশীদ রিয়াজ (২০১২)। "রহমান, আতিকুর"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। *বাংলাপিডিয়া: বাংলাদেশের জাতীয় বিশ্বকোষ* (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।
**আন্তর্জাতিক বেসামরিক বিমান চলাচল সংস্থা** (ইংরেজি: International Civil Aviation Organization সংক্ষেপে **আইসিএও**; ICAO) জাতিসংঘের একটি  বিশেষায়িত সংস্থা, যা বেসামরিক বিমান চলাচল সংক্রান্ত সকল বিষয় তদারকি করে।

সংস্থাটি ১৯৪৪ সালে **প্রভিশনাল আন্তর্জাতিক বেসামরিক বিমান চলাচল সংস্থা (পিআইসিএও)** হিসেবে প্রতিষ্ঠিত হয়। এরপর ১৯৪৭ সালের ৪ এপ্রিল আইসিএও হিসাবে যাত্রা শুরু করে এবং একই বছর  জাতিসংঘের বিশেষায়িত সংস্থার মর্যাদা লাভ করে। 

বর্তমানে সংস্থাটির সদস্য সংখ্যা ১৯৩ এবং কাউন্সিল সদস্য ৩৬।

ইতিহাস
------

১৯৪৪ সালের ৭ ডিসেম্বর ৫২টি রাষ্ট্র 'কনভেনশন অন ইন্টারন্যাশনাল সিভিল এভিয়েশন (শিকাগো কনভেনশন)' স্বাক্ষর করে। তখন ২৬টি দেশ কনভেনশনটির অনুমোদন দেয়। কিন্তু আরো ২৬টি দেশের অনুমোদন বাকি থাকায় পুরোদমে সংস্থাটি চালু করা সম্ভব হয় নি। তাই তখন **প্রভিশনাল আন্তর্জাতিক বেসামরিক বিমান চলাচল সংস্থা (পিআইসিএও)** গঠন করা হয়। এটি ১৯৪৫ সালের ৬ জুন থেকে ১৯৪৭ সালের ৪ এপ্রিল পর্যন্ত কার্যকর ছিল। পরবর্তীতে ১৯৪৭ সালের ৫ মার্চ বাকি ২৬ দেশের অনুমোদন পাওয়া যায়। এর ফলশ্রুতিতে আনুষ্ঠানিকভাবে ১৯৪৭ সালের ৪ এপ্রিল আইসিএও প্রতিষ্ঠিত হয়।

সদস্যপদ
-------

আইসিএও এর সদস্য রাষ্ট্রসমূহ
বর্তমানে সংস্থাটির ১৯৩টি সদস্য রাষ্ট্র এবং ৩৬টি কাউন্সিল সদস্য রয়েছে। জাতিসংঘের ১৯৩টি সদস্য রাষ্ট্রের ১৯২টিই আইসিএও এর সদস্য, শুধু লিশটেনস্টাইন ছাড়া। আর সংস্থাটির বাকি ১টি সদস্য হচ্ছে কুক আইল্যান্ড।

কার্যক্রম
---------

আইসিএও জাতিসংঘের একটি  বিশেষায়িত সংস্থা যা বেসামরিক বিমান চলাচল সংক্রান্ত আন্তর্জাতিক মান ও নীতি নির্ধারণ করে এবং সদস্য দেশ সমূহকে তাদের এই ক্ষেত্রে সক্ষমতা অর্জনের জন্য সহায়তা প্রদান করে থাকে। এছাড়া বিমান চলাচলের জন্য রুট নির্ধারণ, সংকেত নির্ধারণ, এয়ার-ক্রাফটের রেজিস্ট্রেশন ইত্যাদি বিষয় ব্যবস্থাপনা করে থাকে।

আরোও দেখুন
----------

* আন্তর্জাতিক বিমান পরিবহন সংস্থা
* বাংলাদেশ বেসামরিক বিমান চলাচল কর্তৃপক্ষ

তথ্যসূত্র
---------

1. 1 2  "সদস্য রাষ্ট্রসমূহ"। icao.int। সংগ্রহের তারিখ ১৫ আগস্ট ২০২৩।
2. ↑  "আইসিএও এর ইতিহাস"। icao.int। ৩ মে ২০২২ তারিখে মূল থেকে আর্কাইভ করা। সংগ্রহের তারিখ ১৫ আগস্ট ২০২৩।

বহিঃসংযোগ
---------

* আন্তর্জাতিক বেসামরিক বিমান চলাচল সংস্থা (আইসিএও)
***স্টার ট্রিবিউন*** ([*Star Tribune*] ত্রুটি: {{Lang-xx}}: text has italic markup (সাহায্য)) যা ***স্টার ট্রিব*** (*Star Trib*) বা ***স্ট্রাইব*** (*Strib*) নামেও পরিচিত। এটি যুক্তরাষ্ট্রের মিনেসোটা অঙ্গরাজ্যের সর্বাধিক প্রচারিত পত্রিকা হিসেবে পরিচিত। এটি সপ্তাহের সাত দিনই প্রকাশিত হয়, এবং সেইন্ট পল-মিনিয়াপোলিস মহানগরীয় অঞ্চলের জন্য একটি আলাদা সংস্করণ এরা প্রকাশ করে। এছাড়া এটির বিভিন্ন অঙ্গরাজ্যব্যাপী সংস্করণগুলো মিনেসোটা, উইসকনসিন, আইওয়া, সাউথ ডাকোটা, এবং নর্থ ডাকোটাতেও পাওয়া যায়। এই পত্রিকাটির সবচেয়ে বড় প্রতিদ্বন্দী হচ্ছে *পাইওনিয়ার প্রেস*, যদিও এটি ছাড়াও ঐ অঞ্চলের আরো কিছু ভালো সার্কুলেটেড পত্রিকার সাথে এটির প্রতিযোগিতা চলে।

ইতিহাস
------

বর্তমানের *স্টার ট্রিবিউন* ১৯৮২ সালে প্রতিষ্ঠিত *মিনিয়াপোলিস স্টার*-এর প্রতিরূপ। *মিনিয়াপোলিস স্টার* ছিলো একটি সান্ধ্য দৈনিক। এছাড়া তখন তারা *মিনিয়াপোলিস ট্রিবিউন* নামে সকালেও একটি পত্রিকা প্রকাশ করতো।

তথ্যসূত্র
---------

1. ↑  "2008 Top 100 Daily Newspapers in the U.S. by Circulation" (পিডিএফ)। Burrelles*Luce*। ৩১ মার্চ ২০০৭। ২০১২-০৯-১৬ তারিখে মূল (PDF) থেকে আর্কাইভ করা। সংগ্রহের তারিখ ২০০৭-০৫-২৮।
**ইলিপরমবিল কোরাহ চকো** (১৮৭৫-১৯৬৬) ভারতের কেরালার বিশিষ্ট ভূতত্ত্ববিদ, ভাষাবিজ্ঞানী, লেখক এবং ব্যাকরণবিদ ছিলেন। 

তিনি কেরালার আলাপ্পুজার কুট্টানাদের পুলিঙ্কুন্নুতে জন্মগ্রহণ করেছিলেন। এরনাকুলামের মহারাজাস কলেজ থেকে স্নাতক শেষ করার পরে তিনি লন্ডনে চলে যান এবং লন্ডন বিশ্ববিদ্যালয়ের ইম্পেরিয়াল কলেজ অফ সায়েন্স অ্যান্ড টেকনোলজিতে পদার্থবিদ্যার পড়াশোনা করেন। তিনি রয়েল স্কুল অফ মাইনের সহযোগী হয়েছিলেন। তিনি ত্রিবাঙ্কুর রাজ্যের রাজ্য ভূতত্ত্ববিদ এবং শিল্প পরিচালক ছিলেন।

তিনি ইংরেজি, মালায়ালম এবং সংস্কৃতেরও বিখ্যাত লেখক ছিলেন। তিনি কেরালা সাহিত্য অকাদেমি পুরস্কারের (১৯৫৫ সালে প্রতিষ্ঠিত) দ্বিতীয় প্রাপক ছিলেন, যা ১৯৫৬ সালে তাঁর কাজ 'পান্নেয় প্রদ্যোদিধাম' এর জন্য তাকে দেয়া হয়েছিল। একাডেমিরও তাঁর নামে একটি এন্ডোমেন্ট পুরস্কার রয়েছে।  তাঁর অন্যান্য রচনায় সংস্কৃত কাব্যগ্রন্থ 'ক্রিস্টথাওজেন্ডনেইম' (খ্রিস্টের হাজার নাম) অন্তর্ভুক্ত রয়েছে। পোপ তাঁকে 'শেভালিয়ার' পদে ভূষিত করেছিলেন।

তথ্যসূত্র
---------

1. ↑  "Illiparambil Corah Chacko, B. A. B. Sc. [ഇല്ലിപ്പറമ്പില്‍ കോര ചാക്കോ, ബി. എ. ബി. എസ്‌. സി. / इल्लिप्परंपिल् कोर चाक्को, बि. ए. बि. एस्. सि."। D. C. Kandathil, NYU। ৬ জুন ২০১২ তারিখে মূল থেকে আর্কাইভ করা। সংগ্রহের তারিখ ২০০৭-১২-২৩।
2. ↑  I\_C\_Chacko Endowment Awards

বহিঃসংযোগ
---------

* "`I. C. Chacko, Illiparambil'"। D. C. Kandathil, NYU। ৬ জুন ২০১২ তারিখে মূল থেকে আর্কাইভ করা। সংগ্রহের তারিখ ২০০৭-১২-২৩।
**সুশীল জানা** বা সুশীলরঞ্জন জানা (৬ ডিসেম্বর ১৯১৬ — ১৬ অক্টোবর ২০০৮) ছিলেন একজন বাঙালি সাহিত্যিক, ছোটগল্পকার ও সম্পাদক।

জীবনী
-----

সুশীল জানা সম্ভ্রান্ত কৃষক পরিবারের সন্তান। প্রাথমিক জীবন মেদিনীপুরে কাটলেও পরে তিনি চলে আসেন কলকাতায়। তাঁর লিখিত প্রথম গল্প প্রকাশ হয় উত্তরা ও প্রবাসী পত্রিকায়। ১৯৪৬ সালে মুজফ্‌ফর আহ্‌মদের ডাকে যোগ দেন ন্যাশনাল বুক এজেন্সিতে। তিনি বামপন্থী মনোভাবাপন্ন ছিলেন ও প্রগতি সাহিত্য আন্দোলনের সাথে যুক্ত ছিলেন। তেভাগা কৃষক আন্দোলনের ওপরে লেখা তাঁর ছোটগল্প সমাদৃত হয়েছে। ১৯৫০ থেকে ১৯৮১ সাল অব্দি মুরলীধর গার্লস কলেজে শিক্ষকতা করেছেন। সুদীর্ঘ ৪০ বছরের সাহিত্য জীবনে তিনি লিখেছেন ৬টি উপন্যাস, ছোটগল্প, কবিতা এবং বহু প্রবন্ধ। প্রথম উপন্যাস *মহানগরী* প্রকাশিত হয় অগ্রণী পত্রিকায়। সুশীল জানা বঙ্কিম পুরস্কার, ও শরৎচন্দ্র স্মৃতি পুরস্কারে সম্মানিত হন। তাঁর লেখা আম্মা গল্প নিয়ে তৈরি গৌতম ঘোষের দখল ছবিটি স্বর্ণকমল লাভ করে। সুশীল জানা নিজে একজন অনুবাদক ছিলেন ও তাঁর লেখা অনূদিত হয়েছে বিভিন্ন বিদেশি ভাষায়।

তথ্যসূত্র
---------

1. ↑  অঞ্জলি বসু সম্পাদিত, *সংসদ বাঙালি চরিতাভিধান*, দ্বিতীয় খণ্ড, সাহিত্য সংসদ, কলকাতা, জানুয়ারি ২০১৯ পৃষ্ঠা ৪৬৫, আইএসবিএন ৯৭৮-৮১-৭৯৫৫-২৯২-৬
2. ↑  সুস্নাত দাশ সম্পাদিত (১৯৯৮)। *তেভাগার গল্প*। কলকাতা: প্রতিভাস। পৃষ্ঠা ৩১৪।
3. ↑  "সুশীল জানা উপন্যাস সমগ্র"। *একুশ শতক* (ইংরেজি ভাষায়)। ২০২১-০৭-৩০ তারিখে মূল থেকে আর্কাইভ করা। সংগ্রহের তারিখ ২০২১-০৭-৩০।
4. ↑  *Natuna Bāṃlā sinemā*। Bāṇīśilpa। ১৯৮৪।
5. ↑  "কলকাতার কড়চা"। *www.anandabazar.com*। সংগ্রহের তারিখ ২০২১-০৭-৩০।
**আন্তর্জাতিক মাতৃভূমি দিবস** ২০০৯ সালে জাতিসংঘের সাধারণ পরিষদের প্রস্তাব এ/আরইএস/৬৩/২৭৮ এর অধীনে প্রতিষ্ঠিত হয়েছিল। রেজোলিউশনটি দ্য প্লুরিন্যাশনাল স্টেট অফ বলিভিয়ার দ্বারা প্রবর্তিত হয়েছিল এবং ৫০ টিরও বেশি সদস্য রাষ্ট্র দ্বারা অনুমোদিত হয়েছিল।  এটি স্বীকার করে যে "পৃথিবী এবং এর বাস্তুতন্ত্র আমাদের বাড়ি" এবং "প্রকৃতি এবং পৃথিবীর সাথে সামঞ্জস্য বজায় রাখা প্রয়োজন।" মাতৃভূমি শব্দটি ব্যবহার করা হয়েছে কারণ এটি "মানুষ, অন্যান্য জীবিত প্রজাতি এবং আমরা যে গ্রহে বাস করি তার মধ্যে বিদ্যমান পারস্পরিক নির্ভরতাকে প্রতিফলিত করে"। ২২ এপ্রিলকে **আন্তর্জাতিক মাতৃভূমি দিবস** হিসাবে মনোনীত করার সিদ্ধান্ত নেওয়া হয়েছে। 

জেনারেল অ্যাসেম্বলির প্রেসিডেন্ট মিগুয়েল ডি'এসকোটো ব্রকম্যান আন্তর্জাতিক মাতৃভূমি দিবস তৈরিকে স্বাগত জানিয়ে বলেছেন: "আন্তর্জাতিক মাতৃভূমি দিবস পৃথিবীকে এমন একটি সত্তা হিসাবে প্রচার করে যা প্রকৃতিতে পাওয়া সমস্ত জীবন্ত জিনিসকে টিকিয়ে রাখে৷ আন্তর্জাতিক মাতৃভূমি দিবসের কেন্দ্রবিন্দুতে অন্তর্ভুক্তিমূলকতা; প্রকৃতির সাথে আমাদের ঝামেলাপূর্ণ সম্পর্ক পুনর্গঠনের জন্য ভাগ করা দায়িত্ব পালন করা একটি কারণ যা সারা বিশ্বের মানুষকে একত্রিত করছে।"

আরো দেখুন
---------

* ধরিত্রী দিবস
* জাতীয় পরিচ্ছন্নতা দিবস

তথ্যসূত্র
---------

1. ↑  "GENERAL ASSEMBLY PROCLAIMS 22 APRIL 'INTERNATIONAL MOTHER EARTH DAY' ADOPTING BY CONSENSUS BOLIVIA-LED RESOLUTION"। Un.org। সংগ্রহের তারিখ ২০১৩-১০-০৮।
2. ↑  "Links to documents"। Un.org। ২০০২-০৯-০৯। সংগ্রহের তারিখ ২০১৩-১০-০৮।
3. ↑  "Statements and messages - President of the 63rd Session of the UN General Assembly"। Un.org। ২০০৯-০৪-২২। সংগ্রহের তারিখ ২০১৩-১০-০৮।
চিত্র:World heart day celebration.jpg 'ওয়ার্ল্ড হার্ট ডে' উদ্‌যাপন।

**বিশ্ব হৃৎপিণ্ড সংস্থা** বা **ওয়ার্ল্ড হাৰ্ট ফেডারেশন** (ইংরেজি) ১৯৭১ সালে সুইজারল্যান্ডের জেনেভাস্থিত একটি বেসরকারী প্রতিষ্ঠান।

১৯৭৮ সালে *ইন্টারন্যাশনাল সোসাইটি অব কাৰ্ডিওলজি (International Society of Cardiology)* এবং ১৯৭০ সালে স্থাপিত *ইন্টারন্যাশনাল কাৰ্ডিওলজি ফেডারেশন (International Cardiology Federation) নামক প্রতিষ্ঠান দুটি একত্ৰিত হয়ে* ইন্টারন্যাশনাল সোসাইটি এণ্ড ফেডারেশন অব কাৰ্ডিওলজি (International Society and Federation of Cardiology) গঠন করে। ১৯৯৮ সালে এর নাম পরিবর্তন করে *ওয়ার্ল্ড হার্ট ফেডারেশন* রাখা হয়।

এই ফেডারেশন *ওয়ৰ্ল্ড কংগ্রেস অব কাৰ্ডিওলজি* অনুষ্ঠিত করে। ১৯৩৩ সালে হৃদরোগ বিশেষজ্ঞদের একটি প্ৰাথমিক ও অনানুষ্ঠানিক আন্তর্জাতিক সভা প্ৰাগে অনুষ্ঠিত করা হয়েছিল কিন্তু মেক্সিকোতে হওয়া অন্তিম অনুষ্ঠানের পর থেকে, এডভেণ্ট অব নাজিম ও দ্বিতীয় বিশ্বযুদ্ধের জন্য এই পালনে বাধার সৃষ্টি হয়েছিল। ১৯৫০ সালে প্রথমবার প্ৰকৃত ওয়ার্ল্ড কংগ্রেস অনুষ্ঠিত হয়েছিল।

১৯৪৬ সালে স্থাপিত ইন্টারন্যাশনাল সোসাইটি অব কাৰ্ডিওলজি ১৯৫০ সালের সেপ্টেম্বর মাসে প্যারিসে প্রথম "ওয়ার্ল্ড কংগ্রেস অব কাৰ্ডিওলজি" অনুষ্ঠিত করা হয়েছিল। পরবর্তী কংগ্রেসগুলি ২০০৬ সাল থেকে ৪ বছর অন্তর পালন করে আসা হচ্ছিল; তারপর থেকে এটি দুবছর অন্তর অনুষ্ঠিত করার সিদ্ধান্ত নেওয়া হয়।

বিশ্ববাসীকে হৃদরোগ ও স্ট্রোক ইত্যাদি জীবননাশী রোগ সম্পর্কে সচেতনতা সৃষ্টির উদ্দেশ্যে ২০০০ সাল থেকে "বিশ্ব হৃদয় দিবস" পালন করে আসা হচ্ছে।

তথ্যসূত্র
---------

1. 1 2  "Our History"। World Heart Federation। ১৮ জুন ২০১৮ তারিখে মূল থেকে আর্কাইভ করা। সংগ্রহের তারিখ ১৮ জুন ২০১৮।
2. ↑  Snellen, HA (ফেব্রুয়ারি ১৯৮০)। "Birth and growth of the European Society of Cardiology."। *European Heart Journal*। **1** (1): 5–7। পিএমআইডি 7026246।
3. ↑  "World Heart Day 2021: Theme, Quotes, Celebration, Significance, Aim"। *SA News Channel* (ইংরেজি ভাষায়)। ২০২১-০৯-২৯। সংগ্রহের তারিখ ২০২১-১০-০৩।
4. ↑  "World heart day 2014: salt reduction saves lives."। *Central European Journal of Public Health*। **22** (3): 206। সেপ্টেম্বর ২০১৪। পিএমআইডি 25438401।

বহিঃসংযোগ
---------

* World Heart Federation Official Website
**বিএন ট্রেনিং ভেসেল (জিআরপি বোট)** হচ্ছে বাংলাদেশে নির্মিত **ফাইবার গ্লাস কম্পোজিট** ম্যাটেরিয়াল বোটের শ্রেণী যা বাংলাদেশ নৌবাহিনী কর্তৃক ব্যবহৃত হয়। এই জাহাজটি দেশীয় প্রযুক্তিতে **মেটাসেন্টার লিমিটেড** কোম্পানি দ্বারা নির্মিত হয়।

ইতিহাস
------

সশস্ত্র বাহিনীর জন্য গৃহীত দীর্ঘমেয়াদী আধুনিকায়ন পরিকল্পনার অংশ হিসেবে বাংলাদেশ সরকার দেশীয় উৎস থেকে সমরাস্ত্র সংগ্রহ বৃদ্ধির সিদ্ধান্ত গ্রহণ করে। সে অনুযায়ী বাংলাদেশ নৌবাহিনীর জন্য দেশীয় প্রতিষ্ঠান **মেটাসেন্টার লিমিটেড** কোম্পানির নিকট হতে জাহাজ ক্রয়ের পদক্ষেপ নেয়া হয়। এরই ধারাবাহিকতায়, ট্রেনিং ভেসেল জাহাজটি নির্মাণ করা হয়। দেশীয় প্রযুক্তিতে জাহাজ নির্মান কার্যক্রম গ্রহণের ফলে বাংলাদেশ নৌবাহিনীর নিজস্ব প্রয়োজন অনুযায়ী জাহাজের নকশা করার সুযোগ সৃষ্টি হয়। নিজস্ব প্রযুক্তিতে জাহাজ নির্মাণ সক্ষমতায় আরোও একটি মাইলফলক অর্জন হয় এসব **ফাইবার গ্লাস কম্পোজিট** ম্যাটেরিয়াল বোট নির্মাণের ফলে।

বৈশিষ্ট্য ও যান্ত্রিক কাঠামো
----------------------------

**বিএন ট্রেনিং ভেসেল (জিআরপি বোট)** ক্যাটামারান বোটের দৈর্ঘ্য ১৬ মিটার (৫২ ফু), প্রস্থ ৭ মিটার (২৩ ফু), গভীরতা ২ মিটার (৬.৬ ফু) এবং ড্রাফট ১.৬০ মিটার (৫.২ ফু)। জাহাজটি সর্বোচ্চ ৪৫ নট (৮৩ কিমি/ঘ; ৫২ মা/ঘ) গতিতে চলছে সক্ষম।

তথ্যসূত্র
---------

1. ↑  "Training boat construction work going on for Bangladesh Navy- Metacentre Ltd, Rupganj, Narayanganj"। *www.facebook.com*। ২০২৩-০৭-১৪ তারিখে মূল থেকে আর্কাইভ করা। সংগ্রহের তারিখ ২০২২-০৬-০৫।
2. ↑  "Marine Expo-2022"। *www.facebook.com*। ২০২৩-০৬-২১ তারিখে মূল থেকে আর্কাইভ করা। সংগ্রহের তারিখ ২০২৩-০৬-২১।
3. ↑  "Metacentre-Finfin"। *metacentre.com.bd*। ২০২২-১০-১৫ তারিখে মূল থেকে আর্কাইভ করা। সংগ্রহের তারিখ ২০২৩-০৬-২১।

প্রবেশদ্বার: বাংলাদেশ বাংলাদেশ সামরিক বাহিনী
**আন্তর্জাতিক মানব সংহতি দিবস** ২০ ডিসেম্বর পালন করা হয়, এটি জাতিসংঘ এবং এর সদস্য রাষ্ট্রগুলির একটি আন্তর্জাতিক বার্ষিক ঐক্য দিবস। এর প্রধান লক্ষ্য হল সদস্য রাষ্ট্রগুলিকে দারিদ্র্য হ্রাস করার বৈশ্বিক উদ্দেশ্য এবং উদ্যোগ সম্পর্কে সচেতন করা এবং বিশ্বজুড়ে স্বাধীন দেশগুলির দারিদ্র্য হ্রাস কৌশলগুলি প্রণয়ন এবং ভাগ করে নেওয়ার মাধ্যমে সংহতির সর্বজনীন মূল্যকে স্বীকৃতি দেওয়া। দিনটি বিশ্ব সংহতি তহবিল এবং জাতিসংঘের উন্নয়ন কর্মসূচি দ্বারা প্রচারিত হয়, যা বিশ্বব্যাপী দারিদ্র্য দূরীকরণের জন্য নির্ধারিত লক্ষ্য অর্জনের উপর দৃষ্টি নিবদ্ধ করে।   একজন ব্যক্তি শিক্ষায় অবদান রেখে বা দরিদ্র বা শারীরিক বা মানসিকভাবে অক্ষমদের সাহায্য করে দিনটিতে অংশ নিতে বা উদযাপন করতে পারেন। পরিবর্তে সরকারগুলিকে টেকসই উন্নয়ন লক্ষ্যমাত্রাগুলির মাধ্যমে দারিদ্র্য এবং অন্যান্য সামাজিক বাধাগুলির প্রতিক্রিয়া জানাতে উত্সাহিত করা হয়৷

তথ্যসূত্র
---------

1. ↑  "International Human Solidarity Day"। *DISD*।
2. ↑  "International Human Solidarity Day 2019 | South African Government"। *www.gov.za*।
3. ↑  Nations, United। "International Human Solidarity Day"। *United Nations*।
4. ↑  "International Human Solidarity Day 2019"।
5. ↑  "International Human Solidarity Day is observed on 20 December"। ডিসেম্বর ২০, ২০১৯।
6. ↑  "International Human Solidarity Day"। *timeanddate.com*। সংগ্রহের তারিখ ১৫ মে ২০২০।

বহিঃসংযোগ
---------

* প্রাতিষ্ঠানিক ওয়েবসাইট
**বিলাল আকবর** ( بلال اکبر ) পাকিস্তান সেনাবাহিনীর তিন তারকা র‌্যাঙ্কের লেফটেন্যান্ট জেনারেল । তিনি বর্তমানে পিওএফ (পাকিস্তান অর্ডানেন্স ফ্যাক্টরি) ওয়াহ ক্যান্টের চেয়ারম্যান হিসাবে দায়িত্ব পালন করছেন।

জীবনী
-----

আকবর পাকিস্তানের পাঞ্জাবের শিয়ালকোট জেলা থেকে গুর্জার পাঞ্জাবিভাষী পরিবারের সদস্য  ম্যাট্রিক পাস করার পরে তিনি ১৯৮৪ সালে পাকিস্তান মিলিটারি একাডেমিতে ভর্তি হন এবং  ১৯৮৬ সালের ১৩ ই মার্চ ৭৩ তম পিএমএ লং কোর্স একাডেমি থেকে পাস করেন ।  তিনি সেনাবাহিনীতে সেকেন্ট-লেফট্যানেন্ট মধ্যে আর্টিলারি কর্পস কমিশন অর্জন করেন । তিনি কোয়েটার কমান্ড অ্যান্ড স্টাফ কলেজ, ইসলামাবাদের জাতীয় প্রতিরক্ষা বিশ্ববিদ্যালয় এবং ইস্তাম্বুলের তুর্কি স্টাফ কলেজের স্নাতক ডিগ্রি অর্জন করেন ।

২০১৩-১৪ সালে মেজর-জেনারেল আকবর লাহোরে অবস্থিত একাদশ বিভাগের জিওসি হিসাবে দায়িত্ব পালন করেছিলেন এবং ১৮ সেপ্টেম্বর ২০১৪-তে পাকিস্তান রেঞ্জার্স সিন্ধুর মহাপরিচালক হিসাবে নিযুক্ত হন। 

১১ ডিসেম্বর ২০১৬ সালে মেজর-জেনারেল আকবরকে তিনতারা পদমর্যাদায় উন্নীত করা হয় এবং রাওয়ালপিন্ডির সেনাবাহিনী জিএইচকিউতে চিফ অফ জেনারেল স্টাফ পদে নিয়োগ দেয়া হয়।  ২৪আগস্ট ২০১৮, লেঃ জেনারেল আকবর একটি বড় কমান্ড রদবদলের ফলে রাওয়ালপিন্ডিতে অবস্থিত এক্স কর্পসের ফিল্ড কমান্ডার পদে নিযুক্ত হন। 

২৮ ডিসেম্বর ২০১৮ সালে আকবরকে ভিম্বার মুজাহিদ বাহিনীর রেজিমেন্ট মধ্যে সংস্থিত কর্নেল কমান্ড্যান্ট হিসাবে নিযুক্ত করা হয়। 

১২ সেপ্টেম্বর ২০১৯ এ লেফটেন্যান্ট জেনারেল বিলাল আকবরকে চেয়ারম্যান পিওএফ হিসাবে নিয়োগ দেওয়া হয়েছে।

তথ্যসূত্র
---------

1. ↑  گُجر ٹی وی, GTV। "Famous Gujjars of Pakistan - Gujjar.Tv گُجر ٹی وی"। *Gujjar.Tv گُجر ٹی وی*। گُجر ٹی وی। সংগ্রহের তারিখ ৩০ অক্টোবর ২০১৮। [*স্থায়ীভাবে অকার্যকর সংযোগ*]
2. 1 2  Bakhtavari, Zafar (২৪ সেপ্টেম্বর ২০১৭)। "One-week training course on new laws conclu des"। *The Nation*। ২৪ অক্টোবর ২০১৮ তারিখে মূল থেকে আর্কাইভ করা। সংগ্রহের তারিখ ৩০ অক্টোবর ২০১৮।
3. ↑  "Maj Gen Bilal Akbar appointed as new DG Rangers Sindh - Gujjar.Tv گُجر ٹی وی"। *Gujjar.Tv گُجر ٹی وی*। ১৫ এপ্রিল ২০১৬। সংগ্রহের তারিখ ৩০ অক্টোবর ২০১৮। [*স্থায়ীভাবে অকার্যকর সংযোগ*]
4. ↑  "7 major generals promoted to the rank of lieutenant general"। *DAWN.COM*। ৯ ডিসেম্বর ২০১৬। সংগ্রহের তারিখ ৩০ অক্টোবর ২০১৮।
5. ↑  "Lt.Gen. Bilal Akbar appointed Chief of General Staff: ISPR" (ইংরেজি ভাষায়)। News International। ১১ ডিসেম্বর ২০১১। সংগ্রহের তারিখ ৩০ অক্টোবর ২০১৮।
6. ↑  "ISPR announces reshuffle in Army command"। *The Express Tribune*। ২৪ আগস্ট ২০১৮।
7. ↑  "COAS Gen. Bajwa installs Lt-Gen. Bilal Akbar as Colonel Commandant of Mujahid Force"। *The News International*।
**আন্তর্জাতিক শিক্ষার্থী দিবস** প্রতি বছর **১৭ নভেম্বর** তারিখে পালিত হয়। সারা বিশ্বব্যাপী বিভিন্ন বিশ্ববিদ্যালয়ে অধ্যয়নরত ভিনদেশি শিক্ষার্থীদের সংস্কৃতি ও কর্মতত্পরতা বৈশ্বিক পর্যায়ে তুলে ধরার প্রচেষ্টা হিসেবে এই দিবসটি উদ্‌যাপন করা হয়ে থাকে।

ইতিহাস
------

১৯৩৯ সালের নভেম্বরের মাঝামাঝি সময়ে চেকোস্লোভাকিয়ায় জার্মানরা আগ্রাসন চালালে এর বিপরীতে শিক্ষার্থীরা প্রতিবাদ করে ও স্বাধীন চেকোশ্লাভাকিয়া প্রজাতন্ত্রের দাবিতে বিক্ষোভ আন্দোলন করতে থাকে। এক পর্যায়ে শিক্ষার্থিদের উপর দমন-পীড়ন চালানো হলে এর স্মারক হিসাবে এই দিবসটি পালিত হয়।

লক্ষ্য ও উদ্দেশ্য
-----------------

১৭ই নভেম্বরের উদ্দেশ্য হল বিশ্বের শিক্ষার্থীদের প্রতিবাদী চেতনার স্বীকৃতির পক্ষে থাকার জন্য।

আরও দেখুন
---------

* বিশ্ব শিক্ষক দিবস।

তথ্যসূত্র
---------

1. 1 2 3  "আজ আন্তর্জাতিক শিক্ষার্থী দিবস"। *বরিশাল নিউজ.কম অনলাইন*। ১৭ নভেম্বর ২০১৪। সংগ্রহের তারিখ ২৫ নভেম্বর ২০১৭। [*স্থায়ীভাবে অকার্যকর সংযোগ*]
2. 1 2  "আন্তর্জাতিক শিক্ষার্থী দিবস"। *হ্যালো বিডিনিউজ২৪.কম*। ১৫ অক্টোবর ২০১৬। ৩ সেপ্টেম্বর ২০১৭ তারিখে মূল থেকে আর্কাইভ করা। সংগ্রহের তারিখ ২৫ নভেম্বর ২০১৭।

বহিঃসংযোগ
---------
**আত্রোমিতোস ফুটবল ক্লাব** (গ্রিক: Π.Α.Ε. Α.Π.Σ. Ατρόμητος Αθηνών, এছাড়াও *পিএই এপিএস আত্রোমিতোস এথিনোন*, **আত্রোমিতোস এফসি** অথবা শুধুমাত্র **আত্রোমিতোস** নামে পরিচিত) হচ্ছে পেরিস্তেরি ভিত্তিক একটি গ্রিক পেশাদার ফুটবল ক্লাব। এই ক্লাবটি বর্তমানে গ্রিসের শীর্ষ স্তরের ফুটবল লীগ সুপার লীগ গ্রিসে খেলে। এই ক্লাবটি ১০২৩ সালের ৩১শে মে তারিখে প্রতিষ্ঠিত হয়েছে। আত্রোমিতোস তাদের সকল হোম ম্যাচ পেরিস্তেরির পেরিস্তেরি স্টেডিয়ামে খেলে থাকে; যার ধারণক্ষমতা হচ্ছে ১০,০৫০। বর্তমানে এই ক্লাবের ম্যানেজারের দায়িত্ব পালন করছেন সাভভাস পান্তেলিদিস এবং সভাপতির দায়িত্ব পালন করছেন ভাসিলিস বেতসিস। আর্জেন্টিনীয় মধ্যমাঠের খেলোয়াড় হাবিয়ের উম্বিদেস এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, আত্রোমিতোস এপর্যন্ত ৫টি শিরোপা জয়লাভ করেছে; যার মধ্যে ৩টি বেটা এথনিকি, ১টি গামা এথনিকি এবং ১টি ডেল্টা এথনিকি শিরোপা রয়েছে।

অর্জন
-----

### ঘরোয়া

* **গ্রিক কাপ**

*রানার-আপ (২):* ২০১০–১১, ২০১১–১২
* **ফুটবল লীগ (দ্বিতীয় বিভাগ)**

**বিজয়ী (৩):** ১৯৭১–৭২, ১৯৭৯–৮০, ২০০৮–০৯
* **গামা এথনিকি (তৃতীয় বিভাগ)**

**বিজয়ী (১):** ১৯৮৮
* **ডেল্টা এথনিকি (চতুর্থ বিভাগ)**

**বিজয়ী (১):** ১৯৯৮

তথ্যসূত্র
---------

1. ↑  "স্টেডিয়াম"। *ট্রান্সফারমার্কেট*। সংগ্রহের তারিখ ১১ জুলাই ২০২০।
2. ↑  "ম্যানেজার এবং অন্যান্য কর্মকর্তা"। *ট্রান্সফারমার্কেট*। সংগ্রহের তারিখ ১১ জুলাই ২০২০।
3. ↑  "ক্লাবের অবস্থান"। *ট্রান্সফারমার্কেট*। সংগ্রহের তারিখ ১১ জুলাই ২০২০।
4. ↑  "আত্রোমিতোস ফুটবল ক্লাব: বর্তমান দল"। *ট্রান্সফারমার্কেট*। সংগ্রহের তারিখ ১১ জুলাই ২০২০।

বহিঃসংযোগ
---------


উইকিমিডিয়া কমন্সে **আত্রোমিতোস ফুটবল ক্লাব** সংক্রান্ত মিডিয়া রয়েছে।

* প্রাতিষ্ঠানিক ওয়েবসাইট (গ্রিক) (ইংরেজি)
* সুপার লীগ গ্রিসে আত্রোমিতোস ফুটবল ক্লাব  ওয়েব্যাক মেশিনে আর্কাইভকৃত ২০ মার্চ ২০১৯ তারিখে (গ্রিক) (ইংরেজি)
* উয়েফা.কমে আত্রোমিতোস ফুটবল ক্লাব (ইংরেজি)

টেমপ্লেট:আত্রোমিতোস ফুটবল ক্লাব
টেমপ্লেট:সুপার লীগ গ্রিস

প্রবেশদ্বার: ফুটবল
অন্য ব্যবহারের জন্য আথাবাস্কা দেখুন।
 ১৮৯৬ সালে আথাবাস্কায় আথাবাস্কা নদীতে ভাসমান *আথাবাস্কা জাহাজ*
***আথাবাস্কা*** একটি বাষ্পচালিত পশ্চাৎ চাকা সংযুক্ত নদীর পরিবহন জাহাজ ছিল। আথাবাস্কা নদীর একাংশে মালামাল ও যাত্রী পরিবহনের জন্য হাডসন বে কোম্পানি জাহাজটি পরিচালনা করতো। ১৮৮৮ সালে এডমন্টন থেকে দীর্ঘ পথ বয়ে আনা যন্ত্রাংশ দিয়ে আথাবাস্কা শহরে আথাবাস্কা নদীর তীরে জাহাজটি বানানো হয়েছিল। কানাডার *উডস ক্রি* নৃগোষ্ঠীর 'আথাবাস্কা' (/ˌæθəˈbæskə/) শব্দ, যার নামে আথাবাস্কা নদী ও শহরের নাম রাখা হয়েছিল, জাহাজটিরও নামকরণে ব্যবহার করা হয়।

সক্রীয়তা
---------

১৮৮৮ হতে ১৮৯৭ পর্যন্ত*আথাবাস্কা* জাহাজটি আথাবাস্কা ল্যান্ডিং হতে আথাবাস্কা নদীর মোহনার হতে ৪২৭.৪ কিলোমিটার ভিতরে অবস্থিত নদী প্রপাত গ্র্যান্ড র‍্যাপিডস পর্যন্ত কার্গো পরিবহন করতো। ১৮৯৭ সালে গ্র্যান্ড র‍্যাপিডস হতে ছোট ছোট যান্ত্রিক শক্তিবিহীন নৌকা দিয়ে আথাবাস্কা নদীর নিম্নপ্রবাহে মালামাল পরিবহনের সিদ্ধান্ত হলে, জাহাজটিকে ভাসামান গুদাম হিসেবে ব্যহার করা হতো।

চিত্রশালা
---------


উইকিমিডিয়া কমন্সে **আথাবাস্কা (জাহাজ)** সংক্রান্ত মিডিয়া রয়েছে।

* আথাবাস্কা জাহাজ নির্মাণের শ্রমিকরা, ১৮৮৭আথাবাস্কা জাহাজ নির্মাণের শ্রমিকরা, ১৮৮৭
* আথাবাস্কা জাহাজের নাবিকেরা, ১৮৯৪আথাবাস্কা জাহাজের নাবিকেরা, ১৮৯৪
* টার দ্বীপে, ১৯২৮টার দ্বীপে, ১৯২৮

তথ্যসূত্র
---------

1. 1 2 3 4 5  
"Athabasca" (পিডিএফ)। *Manitoba Archives*। সংগ্রহের তারিখ ২০২০-১২-০৩।
2. ↑  
"Riverboats"। সংগ্রহের তারিখ ২০২০-১২-০৩।
3. ↑  "Ice Jam Formation and Release Events on the Athabasca River, 2007" (পিডিএফ)। *CGU HS Committee on River Ice Processes and the Environment*। ২০০৭-০৬-১৯। সংগ্রহের তারিখ ২০২০-০৮-২৩। [*স্থায়ীভাবে অকার্যকর সংযোগ*]
**ভূতথ্যবিজ্ঞান** বা **জিওইনফরমেটিক্স** (ইংরেজি: Geoinformatics) একধরনের বিজ্ঞান ও প্রযুক্তি যা তথ্য বিজ্ঞান ও প্রকৌশল সম্পর্কিত অবকাঠামো ব্যবহার করে ভৌগোলিক, ভূ-বিজ্ঞান, পরিবেশ, মহাকাশ বিজ্ঞান এবং এর সাথে সম্পর্কিত প্রকৌশলের বিভিন্ন শাখার সমস্যা সমাধান করে।

বিস্তারিত
---------

ভূতথ্যবিজ্ঞানকে এইভাবে সংজ্ঞায়িত করা যায় যে, *এটা এমন এক ধরনের বিজ্ঞান ও প্রযুক্তি যা পারিসরিক তথ্য ধারণ, শ্রেণীবিভাগকরণ, সংরক্ষণ, প্রক্রিয়াজাতকরণ, উপস্থাপন এবং বিতরণ করার কাজে ব্যবহার করা হয়।* এই প্রযুক্তি ব্যবহারের ক্ষেত্রে মহাকাশে অবস্থিত কৃত্রিম উপগ্রহ এবং বিভিন্ন দূর অনুধাবন ডিভাইসের মাধ্যমে প্রাপ্ত উপাত্ত, এছাড়াও বিভিন্ন ডিজিটাল উপাত্ত ব্যবহার করা হয়।

ভূতথ্যবিজ্ঞানের শাখাসমুহ
------------------------

ভূতথ্যবিজ্ঞানের শাখাসমূহ নিচে উল্লেখ করা হলঃ 

1. ভৌগোলিক তথ্য ব্যবস্থা ( ইংরেজি : Geographical Information System
2. রিমোট সেন্সিং
3. গ্লোবাল নেভিগেশন স্যাটেলাইট সিস্টেম
4. গ্লোবাল পজিশনিং সিস্টেম
5. ফটোগ্রামেট্রি
6. পারিসরিক (Spatial) বিশ্লেষণ
7. ওয়েব ম্যাপিং
8. কার্টগ্রাফি
9. জিওডেসি

ব্যবহার
-------

বর্তমান সময়ে ভূতথ্যবিজ্ঞানের ব্যবহার ব্যাপক আকার ধারণ করেছে। বিজ্ঞান ও প্রকৌশলের বিভিন্ন শাখায় এর বহুল ব্যবহার লক্ষণীয় এবং দিন দিন এর ব্যবহার বেড়েই চলেছে। যেসব ক্ষেত্রে এই প্রযুক্তি ব্যবহার করা হয় তা নিম্নে উল্লেখ করা হলঃ

1. দুর্যোগ পূর্বাভাস ও ব্যবস্থাপনা
2. আবহাওয়া পর্যবেক্ষণ ও পুর্বাভাস প্রদান
3. আবহাওয়া ও সমুদ্র মডেলিং
4. বিমান চালানো
5. নৌ পরিবহন ও ন্যাভিগেশন
6. টেলিকমিউনিকেশন
7. স্থাপনা নির্মাণ
8. পুরাকৌশল
9. গাড়ির নেভিগেশন সিস্টেম
10. সামরিক বাহিনী
11. পরিবহন জালি পরিকল্পনা ও ব্যবস্থাপনা
12. ভার্চুয়াল গ্লোব
13. নগর পরিকল্পনা
14. কৃষি ব্যবস্থাপনা
15. পরিবেশ মডেলিং, পরিকল্পনা ও ব্যবস্থাপনা
16. ব্যবসায়ের স্থান পরিকল্পনা
17. অপরাধ বিজ্ঞান ও অপরাধ সিমুলেশন

বর্তমানে ভূতথ্যবিজ্ঞান প্রযুক্তি সারা বিশ্বের বিভিন্ন বিষয়ের সিদ্ধান্তকারীদের নিকট খুবই গুরুত্বপূর্ণ হয়ে পড়েছে।

প্রয়োগ
-------

ভূতথ্যবিজ্ঞানের প্রয়োগগুলির মধ্যে রয়েছে:

* মানচিত্রাঙ্কনবিদ্যামানচিত্রাঙ্কনবিদ্যা
* ভূগণিতভূগণিত
* কৃত্রিম উপগ্রহভিত্তিক দিকনির্ণয়কৃত্রিম উপগ্রহভিত্তিক দিকনির্ণয়
* আলোকবর্ণমিতিআলোকবর্ণমিতি
* দূর অনুধাবনদূর অনুধাবন
* স্থানিক বিশ্লেষণস্থানিক বিশ্লেষণ
* ওয়েব ম্যাপিংওয়েব ম্যাপিং
* দিক নির্ণয়দিক নির্ণয়

তথ্যসূত্র
---------

1. 1 2 3 4  M. Ehlers (২০০৮)। *Geoinformatics and digital earth initiatives: a German perspective*।
2. ↑  "Geoinformatics"।
**আন্তোনিও দিয়াস দে পাইভা** (পর্তুগিজ: *Antônio Dias*, পর্তুগিজ উচ্চারণ: [ˌɐ̃ŋtˈonjʊ d͡ʒˈiæs]; জন্ম: ২০ আগস্ট ১৮৯৩ – অজানা; **আন্তোনিও দিয়াস** নামে সুপরিচিত) হলেন একজন ব্রাজিলীয় সাবেক পেশাদার ফুটবল খেলোয়াড়। তিনি তার খেলোয়াড়ি জীবনের অধিকাংশ সময় আমেরিকা এবং ব্রাজিল জাতীয় দলের হয়ে আক্রমণভাগের খেলোয়াড় হিসেবে খেলেছেন।

দিয়াস ১৯১৭ সালে ব্রাজিলের হয়ে আন্তর্জাতিক পর্যায়ে অভিষেক করেছিলেন; ব্রাজিলের জার্সি গায়ে তিনি সর্বমোট ৪ ম্যাচে অংশগ্রহণ করেছেন। তিনি ব্রাজিলের হয়ে সর্বমোট একটি দক্ষিণ আমেরিকান চ্যাম্পিয়নশিপে (১৯১৭) অংশগ্রহণ করেছেন, যেখানে তিনি তৃতীয় স্থান অধিকার করেছেন।

আন্তর্জাতিক ফুটবল
-----------------

দিয়াস কোপা আমেরিকার (তৎকালীন দক্ষিণ আমেরিকান চ্যাম্পিয়নশিপ) দ্বিতীয় আসর ১৯১৭ দক্ষিণ আমেরিকান চ্যাম্পিয়নশিপে ব্রাজিলের জাতীয় দলের প্রতিনিধিত্ব করেছেন।

ব্যক্তিগত জীবন
--------------

আন্তোনিও দিয়াস দে পাইভা ১৮৯৩ সালের ২০শে আগস্ট তারিখে ব্রাজিলের সাও পাওলোতে জন্মগ্রহণ করেছেন এবং সেখানেই তার শৈশব অতিবাহিত করেছেন।

পরিসংখ্যান
----------

### আন্তর্জাতিক

| দল | সাল | ম্যাচ | গোল |
| --- | --- | --- | --- |
| ব্রাজিল | ১৯১৭ | ৪ | ০ |
| সর্বমোট | ৪ | ০ |

তথ্যসূত্র
---------

1. ↑  "South American Championship 1917" [দক্ষিণ আমেরিকান চ্যাম্পিয়নশিপ ১৯১৭]। *RSSSF* (ইংরেজি ভাষায়)। ৮ সেপ্টেম্বর ২০২২। ২৬ ডিসেম্বর ২০২২ তারিখে মূল থেকে আর্কাইভ করা। সংগ্রহের তারিখ ২৬ ডিসেম্বর ২০২২।
2. ↑  "Brazil - Squad" [ব্রাজিল - দল]। *worldfootball.net* (ইংরেজি ভাষায়)। ২১ জানুয়ারি ২০২৩। ২১ জানুয়ারি ২০২৩ তারিখে মূল থেকে আর্কাইভ করা। সংগ্রহের তারিখ ২১ জানুয়ারি ২০২৩।

বহিঃসংযোগ
---------

* ট্রান্সফারমার্কেটে আন্তোনিও দিয়াস দে পাইভা (ইংরেজি) উইকিউপাত্তে এটি সম্পাদনা করুন
* ওয়ার্ল্ডফুটবল.নেটে আন্তোনিও দিয়াস দে পাইভা (ইংরেজি) উইকিউপাত্তে এটি সম্পাদনা করুন
* ন্যাশনাল-ফুটবল-টিমস.কমে আন্তোনিও দিয়াস দে পাইভা (ইংরেজি) উইকিউপাত্তে এটি সম্পাদনা করুন
**আইওয়ান-ই-সদর** বা **রাষ্ট্রপতির প্রাসাদে** ( উর্দু: ایوانِ صدر‎‎ ) পাকিস্তানের রাষ্ট্রপতির সরকারী বাসস্থান এবং কর্মক্ষেত্র। আইয়ান-ই-সদরের প্রশাসনিক প্রধান হলেন পাকিস্তানের রাষ্ট্রপতির প্রধান সচিব । 

১৯৮৮ সালে গোলাম ইসহাক খান সেখানে বসবাসকারী প্রথম রাষ্ট্রপতি ছিলেন। আইওয়ান-ই-সদর উত্তর-পূর্ব ইসলামাবাদে সংবিধান এভিনিউ-এ সংসদ ভবন ও পাকিস্তানের সচিবালয়ের মন্ত্রিপরিষদ ব্লকের মাঝে অবস্থিত । রাষ্ট্রপতির কর্মীদের জন্য বাসস্থানগুলোও রাষ্ট্রপতি ভবনের পিছনে অবস্থিত, যা চতুর্থ অ্যাভিনিউ সংলগ্ন রাষ্ট্রপতি কলোনী হিসাবে পরিচিত। 

প্রেসিডেন্ট পারভেজ মোশাররফ প্রাসাদে বসবাস করেন নি। তিনি ছিল সেনাপ্রধান এবং সেজন্য রাওয়ালপিন্ডিতে আর্মি বাড়িতে বসবাস করতেন । প্রাক্তন রাষ্ট্রপতি আসিফ আলী জারদারি তার উদ্বোধনের একদিন আগে প্রাসাদে চলে গিয়েছিলেন। বর্তমানে পাকিস্তানের রাষ্ট্রপতি আরিফ আলভী সেখানে অবস্থান করছেন।

তথ্যসূত্র
---------

1. ↑  "Archived copy"। ৪ নভেম্বর ২০১৭ তারিখে মূল থেকে আর্কাইভ করা। সংগ্রহের তারিখ ১৩ নভেম্বর ২০১৭।
2. ↑  "President Colony Islamabad Via Satellite"। Findpk.com। সংগ্রহের তারিখ ২০ আগস্ট ২০১৮।
আদমজী ইপিজেডে শ্রমিকেরা প্রবেশ করছেন
**আদমজী রপ্তানি প্রক্রিয়াকরণ অঞ্চল** (সংক্ষেপে যেটি 'আদমজী ইপিজেড', বা, 'নারায়ণগঞ্জ ইপিজেড' নামেও পরিচিত) বাংলাদেশের একটি বিশেষ অর্থনৈতিক অঞ্চল, যা বাংলাদেশের রাজধানী ঢাকার সন্নিকটবর্তী নারায়ণগঞ্জ শহরের অদূরে সিদ্ধিরগঞ্জ এলাকায় অবস্থিত।  এই রপ্তানি প্রক্রিয়াকরণ অঞ্চলটি ২০০৬ খ্রিষ্টাব্দে স্থাপিত হয়। ২৪৫.১২ একর এলাকার ওপর প্রতিষ্ঠিত এই ইপিজেডটি বাংলাদেশের ৬ষ্ঠ বৃহত্তম রপ্তানি প্রক্রিয়াকরণ এলাকা।

অবস্থান
-------

এই ইপিজেডটি ঢাকা শহর থেকে ১৫ কিলোমিটার দূরে নারায়ণগঞ্জ জেলার সিদ্ধিরগঞ্জ এলাকার আদমজী নগরে অবস্থিত। এটি হযরত শাহজালাল (রা.) বিমানবন্দর থেকে ৪০ কিলোমিটার ও চট্টগ্রাম সমুদ্রবন্দর থেকে ২৫৫ কিলোমিটার দূরত্বে অবস্থিত।

প্রদত্ত সুযোগ-সুবিধা
--------------------

এটি একটি শুল্কমুক্ত এলাকা যেখানে সম্পূর্ণ শুল্কমুক্তভাবে কাঁচামাল আমদানী করতঃ উৎপাদিত পণ্য সম্পূর্ণ শুল্কমুক্তভাবে বিদেশে রপ্তানী করা যায়।শিল্প প্রতিষ্ঠানগুলোতে সরবরাহের জন্য এখানে 'বেপজা' কর্তৃপক্ষের নিজেস্ব ব্যবস্থাপনায় বিশুদ্ধকরণ প্রক্রিয়ার মাধ্যমে পানি সরবরাহ ব্যবস্থা ও বিদ্যুতের জন্য নিজস্ব পাওয়ার প্লান্ট এবং ১১ কেভির একটি সাব স্টেশন রয়েছে; এছাড়াও এখানে তিতাস গ্যাস কর্তৃপক্ষের মাধ্যমে জ্বালানী হিসাবে প্রাকৃতিক গ্যাসের সরবরাহ করা হয়।।

শিল্প প্রতিষ্ঠান
----------------

এখানে কলকারখানাগুলোতে তিন ধরনের বিনিয়োগ আছে: 

1. শতভাগ বিদেশী পুজিঁ
2. বিদেশী ও দেশী পুজিঁর যৌথ বিনিয়োগ এবং
3. শতভাগ দেশীয় পুজিঁ।

এই ইপিজেডে সর্বমোট শিল্প-প্লটের সংখ্যা ২২৯ টি।

উৎপাদিত পণ্য
------------

এখানে উৎপাদিত পণ্যগুলো হচ্ছে:

* তৈরি পোশাক
* সোয়েটার
* কম্বল
* জ্যাকেট প্রভৃতি।

রপ্তানি
-------

২০১২-১৩ অর্থবছরের ইপিজেডগুলো থেকে মোট ৪,৮৫৬.৬৮ মিলিয়ন মার্কিন ডলারের পণ্য রপ্তানী করা হয় যা মোট জাতীয় রপ্তানীতে প্রায় ১৮ শতাংশ এবং এসময় আদমজী ইপিজেড থেকে মোট ২৭৪.১০ মিলিয়ন মার্কিন ডলারের পণ্য বিদেশে রপ্তানি করা হয়েছে। ২০১৩-১৪ অর্থবছরে মোট ৫,৫২৫.৩০ মিলিয়ন মার্কিন ডলার মূল্যের পণ্য রপ্তানি করেছে ইপিজেডগুলো এবং আদমজী ইপিজেড থেকে রপ্তানি হয়েছে ৩৮৬.২৩ মিলিয়ন মার্কিন ডলারের পণ্য।

বিগত ৬ বছরে বেপজা বিনিয়োগে ১২৯.৫৫%, রপ্তানিতে ১৫৫.৯৫% এবং কর্মসংস্থানের ক্ষেত্রে ১১২.৩০% প্রবৃদ্ধি অর্জন করেছে।

আরও দেখুন
---------

* বাংলাদেশ রপ্তানি প্রক্রিয়াকরণ অঞ্চল কর্তৃপক্ষ
* বাংলাদেশের রপ্তানি প্রক্রিয়াকরণ অঞ্চলের তালিকা

তথ্যসূত্র
---------

1. ↑  "Profile of Adamjee EPZ"। *bepza.gov.bd/*। ৬ জুন ২০১৭ তারিখে মূল থেকে আর্কাইভ করা। সংগ্রহের তারিখ ৫ জুন ২০১৭।
2. 1 2  ইপিজেডগুলোতে রপ্তানি আয় বেড়েছে।
3. ↑  ইপিজেডের রপ্তানি আয় বেড়েছে ১৪ শতাংশ।
4. ↑  "Adamjee EPZ Profile – Siddhirganj.com"। ১২ মার্চ ২০১৭ তারিখে মূল থেকে আর্কাইভ করা। সংগ্রহের তারিখ ৫ জুন ২০১৭।

বহি:সংযোগ
---------

* বেপজা - বাংলাদেশ রপ্তানি প্রক্রিয়াকরণ অঞ্চল কর্তৃপক্ষ।

| * দে
* স
বাংলাদেশের রপ্তানি প্রক্রিয়াকরণ অঞ্চল |
| --- |
| 
* আদমজী রপ্তানি প্রক্রিয়াকরণ অঞ্চল
* ঈশ্বরদী রপ্তানি প্রক্রিয়াকরণ অঞ্চল
* উত্তরা রপ্তানি প্রক্রিয়াকরণ অঞ্চল
* কর্ণফুলী রপ্তানি প্রক্রিয়াকরণ অঞ্চল
* কুমিল্লা রপ্তানি প্রক্রিয়াকরণ অঞ্চল
* চট্টগ্রাম রপ্তানি প্রক্রিয়াকরণ অঞ্চল
* ঢাকা রপ্তানি প্রক্রিয়াকরণ অঞ্চল
* মংলা রপ্তানি প্রক্রিয়াকরণ অঞ্চল
* রংপুর রপ্তানি প্রক্রিয়াকরণ এলাকা

 |
| বাংলাদেশ রপ্তানি প্রক্রিয়াকরণ অঞ্চল কর্তৃপক্ষ |
**খই (Popcorn)** গ্রামবাংলার অতি জনপ্রিয় একটি খাবার। সাধারণত আপ্যায়ন এর সময় এর ব্যবহার হয়। 

যে কোন ধান থেকেই খই করা সম্ভব। তবে বৈচিত্রপূণ্য এই বাংলাদেশে খই এর উপযুক্ত বিশেষ কিছু ধান আছে।

* 
* ধানের খইধানের খই
* গ্রামীণ পদ্ধতিতে ধানের খই ভাজাগ্রামীণ পদ্ধতিতে ধানের খই ভাজা

প্রস্তুত প্রণালী
----------------

আতপ ধান কড়া রোদে শুকিয়ে চুলায় মাটির হাঁড়ি দিয়ে ওই হাঁড়ির এক পাশে চুলার মতো একটি মুখ তৈরি করা হয়। হাঁড়িতে বালু গরম করে এর মধ্যে শুকনা ধান দিয়ে বাঁশের কাঠি ও ঝাঁটার কাঠি দিয়ে নাড়তে হয়। নাড়ার একপর্যায়ে খই তৈরি হয়। ধানের খই তৈরির তুলনায় ভুট্টার খই তৈরি করা সহজ। ধানের খই ভাজতে হয় মেটে হাঁড়িতে বালু গরম করে তার ওপর ধান দিয়ে। খইয়ের সঙ্গে ধানের খোসাটিও যুক্ত থাকে। সেই খোসা ছাড়ানো বেশ ঝামেলার কাজ। সে তুলনায় ভুট্টার খইতে এসব ঝামেলা নেই। কড়াই এ দু-এক ফোঁটা ভোজ্যতেল দিয়ে কয়েকটি ভুট্টা ছেড়ে দিলেই পট্পট শব্দে লাফিয়ে ওঠে খইগুলো।

পরিবেশন প্রণালী
---------------

খইকে "লাজ"ও বলা হয়। বাঙালি লোকচারে, যেমন বিবাহ, মাঙ্গলিক ও পূজা-পার্বনে খই নানাভাবে ব্যবহার হয়। খই ভাজার পর ধানের খোসা ছাড়ানোর পর গুড় বা চিনি সহযোগে কিংবা কাঁঠাল দিয়ে পরিবেশন করা হয় ।

খই এর পুষ্টিগুণ
---------------

যাদের হজমে সমস্যা তারা ধানের খই খেলে উপকার পাবে। ধানের খই খুব তাড়াতাড়ি হজম হয়। ভুট্টার খইয়ে আছে প্রচুর কার্বোহাইড্রেট, উচ্চমাত্রার ভিটামিন ‘এ’ ও ফাইবার, যা পেটে অনেকক্ষণ থাকে; এবং এটি রক্তে চিনির পরিমাণ সহজে বাড়তে দেয় না। এ কারণে ডায়াবেটিক রোগীদের জন্য ভুট্টার খই উপকারী।

তথ্যসূত্র
---------

1. ↑  "Popcorn (disambiguation)"। *Wikipedia* (ইংরেজি ভাষায়)। ২০২৩-০৫-১০।
2. ↑  "খই"। *www.kalerkantho.com*। 2021-01। সংগ্রহের তারিখ 2023-08-03।  এখানে তারিখের মান পরীক্ষা করুন: `|তারিখ=` (সাহায্য)
3. ↑  প্রতিবেদক, নিজস্ব (২০১৪-১০-২৪)। "বিন্নি ধানের বদলে ভুট্টার খই"। *Prothomalo*। সংগ্রহের তারিখ ২০২৩-০৮-০৩।

বহিঃসংযোগ
---------

* দৈনিক প্রথম আলোর জীবন যাপন পাতা
ট্রান্সসেন্ড ইউএসবি ফ্ল্যাশ ড্রাইভ
**ট্রান্সসেন্ড ইনফরমেশন ইনকর্পোরেটেড** (ইংরেজি: Transcend Information) একটি তাইওয়ানি কোম্পানি। এর সদর দপ্তর তাইওয়ানের তাইপেই শহরে। ট্রান্সসেন্ডের পণ্যের মধ্যে রয়েছে মেমোরি মডিউল, ফ্ল্যাশ মেমোরি কার্ড, ইউএসবি ফ্ল্যাশ ড্রাইভ, ডিজিটাল অডিও প্লেয়ার, পোর্টেবল মিডিয়া প্লেয়ার, পোর্টেবল হার্ড ড্রাইভ, গ্রাফিক্স কার্ড প্রভৃতি। মার্কিন যুক্তরাষ্ট্র, নেদারল্যান্ড, জার্মানি, যুক্তরাজ্য, জাপান, হংকং, চীন, ভারত, দক্ষিণ কোরিয়ায় এর কার্যালয় রয়েছে। এটি আইএসও ৯০০১ সনদ পাওয়া প্রথম তাইওয়ানি মেমোরি মডিউল নির্মাতা। এটি বিশ্বের প্রথম কোম্পানি যেটি সব মেমোরি মডিউলে লাইফটাইম ওয়ারেন্টি প্রদান করে। গার্টনারের ২০০৭ সালের প্রতিবেদন অনুযায়ী ৮.৭ বাজার অংশীদারী নিয়ে এটি সানডিস্ক এবং কিংস্টন এর পর বিশ্বের তৃতীয় বৃহত্তম ইউএসবি ফ্ল্যাশ ড্রাইভ নির্মাতা।

তথ্যসূত্র
---------

1. ↑  "Transcend's global sales revenue reaches US$71.73 million in November 2008"। *Transcend*। ২০০৮-১২-১৭ তারিখে মূল থেকে আর্কাইভ করা। সংগ্রহের তারিখ ২০০৮-১১-২২।

বহিঃসংযোগ
---------


উইকিমিডিয়া কমন্সে **ট্রান্সসেন্ড ইনফরমেশন** সংক্রান্ত মিডিয়া রয়েছে।

* Official Transcend Taiwanese website
* Official Transcend European (English) website
* Official Transcend USA (English) website
* Official Transcend UK (English) website
আওয়ামী মুসলিম লীগ (পাকিস্তান) নিবন্ধের সাথে বিভ্রান্ত হবেন না।
**আওয়ামী মুসলিম লীগ** (উর্দু: عوامی مسلم لیگ‎‎) একটি রাজনৈতিক দল যা ব্রিটিশ ভারত বিভক্তিক্রমে পাকিস্তান জন্মের দুই বৎসর পর ১৯৪৯ খ্রিষ্টাব্দের ২৩ জুন প্রতিষ্ঠা করা হয়। এই সময় ঢাকা পাকিস্তানের পূর্বাঞ্চলীয় প্রদেশ পূর্ব পাকিস্তানের অংশ ছিল। মুসলিম লীগেরই একটি অংশ নিয়ে হোসেন শহীদ সোহ্‌রাওয়ার্দী, আবদুল হামিদ খান ভাসানী, শামসুল হক (রাজনীতিবিদ), শেখ মুজিবুর রহমান প্রমুখ এই রাজনৈতিক দলটি প্রতিষ্ঠা করেন। তবে শেখ মুজিব এর তেমন কোনো অবদান ছিল না  আওয়ামী মুসলিম লীগ পাকিস্তানের ক্ষমতাসীন মুসলিম লীগের বাংলা বিকল্প হিসেবে প্রতিষ্ঠিত হয়েছিল। এই রাজনৈতিক দলটি খুব দ্রুত পূর্ব পাকিস্তানে জনপ্রিয়তা অর্জনে সমর্থ হয়। ঘটনাক্রমে পশ্চিম পাকিস্তানের সামরিক ও রাজনৈতিক প্রতিষ্ঠার বিরুদ্ধে সংগ্রামে বাঙ্গালী জাতীয়তাবাদের পক্ষে একটি সক্রিয় সংগঠন হিসাবে নেতৃত্বে দিতে থাকে। ১৯৫৪ সালের নির্বাচনে বিজয়ের পর ১৯৫৫ সালের ২১-২৩ অক্টোবরের তৃতীয় কাউন্সিল সভায় ধর্মনিরপেক্ষ দৃষ্টিভঙ্গির অধিকারী হিসেবে দলের নাম থেকে মুসলিম শব্দটি বাদ দেয়া হয় যাতে অমুসলিমরাও দলে যোগ দেয়ার সুযোগ পান। তবে শেখ মুজিব এর তেমন কোনো অবদান ছিল না।  দলের নাম পরিবর্তন করে আওয়ামী লীগ নির্ধারণ করা হয়।

পাকিস্তানের আওয়ামী মুসলিম লীগ
------------------------------

বর্তমানে পাকিস্তানে শেখ রশিদ আহমেদের নেতৃত্বে আওয়ামী মুসলিম লীগ নামের একটি রাজনৈতিক দল রয়েছে। এটি জুন ২০০৮ খ্রিষ্টাব্দে প্রতিষ্ঠা করা হয়। শেখ রশিদ আহমেদ ২০০৬ থেকে ২০০৮ খ্রিষ্টাব্দ মেয়াদে পাকিস্তান সরকারের রেল মন্ত্রী ছিলেন। এছাড়া পূর্বে সরকারের শ্রম ও জনশক্তি, তথ্য ও সম্প্রচার, শিল্প, ক্রীড়া, সংস্কৃতি, পর্যটন এবং বিনিয়োগ ইত্যাদি মন্ত্রনালয়ের দায়িত্বে ছিলেন।

তথ্যসূত্র
---------

1. 1 2  আবু জাফর শামসুদ্দীন, আত্মস্মৃতি (১ম খণ্ড), ঢাকা, ২০১১।
2. ↑  ইসলাম, সায়েদুল (২০১৯-০৬-২৩)। "যেভাবে জন্ম হয়েছিল আওয়ামী লীগের"। সংগ্রহের তারিখ ২০১৯-১০-২৫।
3. ↑  "বাংলাদেশ আওয়ামী লীগ - বাংলাপিডিয়া"। *bn.banglapedia.org*। সংগ্রহের তারিখ ২০১৯-১০-২৫।

*রাজনীতি বিষয়ক এই নিবন্ধটি অসম্পূর্ণ। ইচ্ছা করলে আপনি এই নিবন্ধটিকে সম্প্রসারিত করে উইকিপিডিয়াকে সমৃদ্ধ করতে পারেন।*
বাংলাদেশ-ভারত সীমান্তে কুড়িগ্রামের অনন্তপুর-দিনহাটা সীমান্তের খিতাবেরকুঠি এলাকায় ০৭ জানুয়ারি ২০১১ সালে ভারতীয় সীমান্তরক্ষী বাহিনী বিএসএফ-এর সদস্যরা ফেলানী খাতুন (জন্ম:১৯৯৬ সাল) নামের এক কিশোরীকে গুলি করে হত্যা করে। বিএসএফ ১৮১ ব্যাটালিয়নের চৌধুরীহাট ক্যাম্পের জওয়ানদের এই ঘটনার জন্য দায়ী করা হয়। ফেলানীর লাশ পাঁচ ঘণ্টা কাঁটাতারে ঝুলে ছিল। বিএসএফ নিজস্ব আদালতে এ ঘটনার জন্য দায়ী সদস্যদের বিরুদ্ধে মামলা দায়ের করে। বাবার সঙ্গে ফেলানী নয়াদিল্লিতে গৃহকর্মীর কাজ করত। বিয়ের উদ্দেশে সে দেশে ফিরছিল। ★★ভারত cdi★★

হত্যার কারণ
-----------

সীমান্ত অনুপ্রবেশ বর্তমানে দক্ষিণ এশীয় দেশগুলোর আর্থ-সামাজিক ক্ষেত্রে একটা বড় বিপদ হয়ে দাঁড়িয়েছে। প্রতি বছর কয়েক হাজার মানুষ নানা কারণে অবৈধভাবে সীমান্ত পারাপার করে। এছাড়া চোরাচালান ভারত-বাংলাদেশ সীমান্তবর্তী এলাকাগুলিতে আইন-শৃঙ্খলার ক্ষেত্রে ক্রমশঃ সমস্যা হয়ে দাঁড়িয়েছে। এই চোরাকারবার ও সীমান্ত পারাপার রুখতে ভারতীয় সীমান্তরক্ষী বাহিনী বিএসএফ-এর গুলি করার ফলে সীমান্তে মৃত্যুর ঘটনা বাড়ছে।

ফেলানীর বাবা নাগেশ্বরী উপজেলার দক্ষিণ রামখানা ইউনিয়নের বানার ভিটা গ্রামের নুরুল ইসলাম নূরু/নজরুল ইসলাম নূর ১০ বছর ধরে নতুন দিল্লিতে কাজ করতেন। তার সঙ্গে সেখানেই থাকতো ফেলানী। দেশে বিয়ে ঠিক হওয়ায় বাবার সঙ্গে ফেরার পথে, সীমান্তে কাটাতারের বেড়া মই বেয়ে পার হওয়ার সময় কাঁটাতারের বেড়ায় কাপড় আটকে যায় ফেলানীর। এতে ভয়ে সে চিৎকার দিলে বিএসএফ সদস্যরা তাকে গুলি করে হত্যা করে এবং লাশ কাটাতারের বেড়ায় ঝুলিয়ে রাখে। কাঁটাতারের বেড়ায় ফেলানীর ঝুলন্ত লাশের ছবি গণমাধ্যমে প্রকাশিত হলে বিশ্বজুড়ে আলোড়ন সৃষ্টি হয়। বাংলাদেশ সরকার ও বাংলাদেশ-ভারত দুই দেশের মানবাধিকার সংস্থাগুলোর পক্ষ থেকে প্রতিবাদ জানানো হয়।

হত্যার বিচার
------------

পরবর্তীতে বাংলাদেশের সীমান্তরক্ষী বাহিনী বিজিবির পক্ষ থেকেও বিএসএফের সঙ্গে বিভিন্ন বৈঠকে ফেলানী হত্যার বিচারের জন্য চাপ দেয়া হয়। বিজিবির সংবাদ বিজ্ঞপ্তিতে বলা হয়, ২০১২ সালের মার্চে নয়াদিল্লীতে বিজিবি-বিএসএফ মহাপরিচালক পর্যায়ের বৈঠকে ফেলানী হত্যার বিচার দ্রুত শুরু করা হবে বলে আশ্বাস দেন বিএসএফের মহাপরিচালক।

মামলার কার্যক্রম
----------------

এরই ধারাবাহিকতায় বিএসএফ সদর দপ্তর ‘জেনারেল সিকিউরিটি ফোর্স কোর্ট’ গঠন করে এবং আদালতে সাক্ষ্য দেয়ার জন্য বাংলাদেশের দুইজন সাক্ষী, একজন আইনজীবী এবং বিজিবির একজন প্রতিনিধিকে ভারতে যেতে বলা হয়। সে অনুযায়ী স্বরাষ্ট্র মন্ত্রণালয় কুড়িগ্রামের ৪৫ বর্ডার গার্ড ব্যাটালিয়নের অধিনায়ক লে. কর্নেল জিয়াউল হক খালেদ, কুড়িগ্রাম আদালতের পাবলিক প্রসিকিউটর আব্রাহাম লিংকন এবং ফেলানীর বাবা মো. নুরুল ইসলাম ও মামা মো. আব্দুল হানিফকে ভারতে গিয়ে সাক্ষ্য দেয়ার অনুমতি দেয়।

আরো দেখুন
---------

* বাংলাদেশ-ভারত সাইবার-যুদ্ধ ২০১২ - বাংলাদেশ-ভারত সীমান্তে হত্যার প্রতিবাদে ২০১২ খ্রিষ্টাব্দে সংঘটিত সাইবার-যুদ্ধ

তথ্যসূত্র
---------

1. 1 2 3 4 5  আড়াই বছর পরে শুরু হল বিচার  ওয়েব্যাক মেশিনে আর্কাইভকৃত ১০ জানুয়ারি ২০১৪ তারিখে।
2. ↑  শুরু হচ্ছে ফেলানী হত্যার বিচার  ওয়েব্যাক মেশিনে আর্কাইভকৃত ৪ মে ২০২৩ তারিখে।
3. ↑  ভারতে ফেলানী হত্যার বিচার শুরু হচ্ছে আজ।
4. ↑  বিশেষ আদালতে আজ বিচার শুরু ।। ফাঁসির দাবি নিয়ে ভারতে যাচ্ছেন ফেলানীর বাবা  ওয়েব্যাক মেশিনে আর্কাইভকৃত ২০১৬-০৩-০৪ তারিখে।
**আদি কেইসার** (হিব্রু ভাষায়:עדי קיסר; জন্ম ডিসেম্বর ১১, ১৯৮০) একজন ইসরায়েলি কবি, এবং সাংস্কৃতিক দল আরস পোয়েটিকা এর প্রতিষ্ঠাতা।

জীবনী
-----

কেইসার জেরুসালেমের গিলো এলাকায় জন্মগ্রহণ করেন। তিনি তার ইয়েমেনি বংশোদ্ভুত পরিবারের চার সন্তানের মধ্যে তৃতীয়। তার মা জিওনা একজন বিশেষ শিক্ষা শিক্ষক এবং তার বাবা বেনি একজন প্রিন্টার। তার মায়ের পরিবার ১৯৫০ এর দশকে ইয়েমেন থেকে ইসরায়েলে এসেছিল। তার বাবার পরিবার ১৮৮২ সালে সানা থেকে এসেছিল।

ছোট থেকেই, কেইসার তার কালো চামড়ার রঙের কারণে উৎপীড়ন এবং বৈষম্যের অভিজ্ঞতা অর্জন করেছিলেন, এবং তার মতে, তিনি বুঝতে পেরেছিলেন যে তিনি একটি নিম্ন সামাজিক মর্যাদার গ্রুপের অন্তর্গত। তার বাধ্যতামূলক সেনা সেবার সময়, তিনি পদাতিক প্রশিক্ষক হিসেবে কাজ করেন, এবং তার মিজরাহি পরিচয় বিকাশ করতে শুরু করেন। দক্ষিণ আমেরিকা এবং নিউ ইয়র্কে কিছু সময় ভ্রমণের পর, কেইসার ইসরায়েলে ফিরে আসেন এবং স্থানীয় জেরুজালেম সংবাদপত্রের সাংস্কৃতিক প্রতিবেদক হিসেবে কাজ শুরু করেন। ২০০৯ সালে তিনি তেল আবিবে চলে যান এবং হাইরের জন্য লিখতে শুরু করেন।

২০১৭ সালে কেইসার একটি কন্যা সন্তানের জন্ম দেন।

শিক্ষা
------

কেইসার ২০০৮ সালে ওপেন ইউনিভার্সিটিতে মানবিক বিভাগে স্নাতক ডিগ্রী সম্পন্ন করেন। ২০১০ সালে তিনি তেল আবিব বিশ্ববিদ্যালয়ে চিত্রনাট্যে এমএফএ সম্পন্ন করেন।

কর্মজীবন
--------

কয়েক বছর রিপোর্টিং এবং চিত্রনাট্য লেখার পর কেইসার ৩২ বছর বয়সে কবিতা লিখতে শুরু করেন। তিনি কবিতাকে সাদা, অভিজাত এবং তার সাথে সম্পর্কহীন হিসাবে দেখতেন। কিন্তু সংবাদপত্রের ক্লিপিংসে কিছু কবিতা খুঁজে পাওয়ার পর তিনি অনুপ্রাণিত হন। তিনি সামি শালোম চেট্রিট, ইয়োনা ওয়ালাচ, ইয়েহুদা আমিচাই, দাহলিয়া রবিকোভিচ, ভিকি শিরান, ইরেজ বিটন এবং মিরি বেন-সিমহোনের মতো কবিদের পড়তে শুরু করেন এবং তার নিজের কাজ লিখতে শুরু করেন। কেইসার এই ধারণা পরিবর্তনের সাথে বিশেষভাবে উদ্বিগ্ন যে কবিতা সাধারণত নাগালের বাইরে কিছু, এবং বিশ্বাস করে যে এটি আমাদের সবার। কেইসারের মতে, কবিতা আমাদের বাড়িতে এবং রাস্তায় থাকে, লাইব্রেরিতে উঁচু তাকের উপর নয়। তিনি বলেছেন যে কবিতা যে কবিতা বোধগম্য নয় তা বৃথা এবং কোনও উদ্দেশ্য পূরণ করে না। ২০১৭ সালে ইসরায়েলের শিক্ষা মন্ত্রণালয় সাহিত্যের পাঠ্যক্রমে কেইসারের কবিতা অন্তর্ভুক্ত করে শুরু হয় এবং তার কাজ বেন-গুরিয়ন বিশ্ববিদ্যালয় এবং তেল আবিব বিশ্ববিদ্যালয়ের আরব-ইহুদি সংস্কৃতি গবেষণায়ও অধ্যয়ন করা হয়।

তথ্যসূত্র
---------

1. 1 2 3  ""הבנתי את הכוח של נשים במובן הכי עמוק, זה להיות אלוהים. ככה זה הטבע""। *mako*। জুন ৮, ২০১৭। সংগ্রহের তারিখ মার্চ ১৭, ২০১৯।
2. 1 2  "'Ars Poetica was the explosion of me writing poetry': an interview with Adi Keissar"। *Fathom*। অক্টোবর ২০১৮। সংগ্রহের তারিখ মার্চ ১৭, ২০১৯।
3. ↑  Tsabari, Ayelet (মার্চ ১৬, ২০১৬)। "Mizrahi Artists Are Here To Incite a Culture War"। *Forward*। সংগ্রহের তারিখ মার্চ ১৭, ২০১৯।
4. ↑  ""I'm the Mizrahi": Adi Keissar's New Wave of Mizrahi Poetry"। *TLV1.*। জুলাই ১৮, ২০১৮। সংগ্রহের তারিখ মার্চ ১৭, ২০১৯।
5. ↑  "Reviving Israel's Mizrahi Roots Through Poetry"। *American Associates, Ben-Gurion University*। মার্চ ২২, ২০১৮। সংগ্রহের তারিখ মার্চ ১৭, ২০১৯।
আন্দীয় দেশসমূহের সংগঠন: **সদস্য** • **সহযোগী সদস্য** • **পরিদর্শক****আন্দীয় দেশসমূহের সংগঠন** (স্পেনীয় ভাষায়: Comunidad Andina de Naciones *কোমুনিদাদ আন্দিনা দে নাসিওনেস*) দক্ষিণ আমেরিকার বলিভিয়া, কলম্বিয়া, ইকুয়েডর ও পেরুকে নিয়ে গঠিত একটি বাণিজ্য ব্লক। ১৯৯৬ সাল পর্যন্ত এটি আন্দীয় প্যাক্ট নামে পরিচিত ছিল। ১৯৬৯ সালে কার্তাহেনার চুক্তি (Acuerdo de Cartagena আকুয়ের্দো দে কার্তাহেনা) স্বাক্ষরের মাধ্যমে দেশগুলি এই সমঝোতায় আসে। সংগঠনটির সদর দপ্তর পেরুর রাজধানী লিমায় অবস্থিত।

আন্দীয় দেশসমূহের সংগঠনে প্রায় ৪৭ লক্ষ বর্গকিলোমিটার এলাকায় ১২ কোটি লোকের বাস। ১৯৬৯ সালে কার্তাহেনা-তে বলিভিয়া, কলম্বিয়া, ইকুয়েডর, পেরু, ভেনেজুয়েলা, ও চিলি একটি অর্থনৈতিক চুক্তি স্বাক্ষর করে। চুক্তিটির লক্ষ্য ছিল লাতিন আমেরিকার অন্যান্য উন্নত দেশের সাথে চুক্তির সদস্য দেশগুলির প্রতিযোগিতা করার দক্ষতা বাড়ানো। সামরিক স্বৈরশাসক আউগুস্তো পিনোশের অধীনে চিলি ১৯৭৬ সালে চুক্তি ছেড়ে চলে যায়। ১৯৮৪ সালে মার্কিন ডলারের প্রতি নির্ভরশীলতা কমাতে দেশগুলিতে আন্দীয় পেসো নামক নতুন একটি মুদ্রার প্রচলন করা হয়। ১৯৯২ সালে দেশগুলির মধ্যবর্তী শুল্কের হার কমিয়ে দেয়া হয়, কিন্তু চুক্তির বাইরের দেশগুলি থেকে আমদানির উপর উচ্চ শুল্ক ধার্য করা হয়। ১৯৯২ সালে পেরু চুক্তি থেকে নিজেকে সাময়িকভাবে প্রত্যাহার করে নেয় এবং ১৯৯৫ সালে ইকুয়েডরের সাথে একটি সীমান্ত যুদ্ধে জড়িয়ে পড়ে, ফলে চুক্তির দলগুলির মধ্যে সংহতি দুর্বল হয়ে পড়ে। ১৯৯৯ সালে ব্লকটি দক্ষিণ আমেরিকার আরেকটি বড় বাণিজ্য ব্লক মের্কোসুরের সাথে মিলিত হয়ে একটি অভিন্ন দক্ষিণ আমেরিকান মুক্ত বাণিজ্য এলাকা গড়তে আলোচনা শুরু করে।

২০০৫ সাল থেকে আন্দীয় সংগঠনের সদস্য দেশগুলির নাগরিকেরা ভিসা ছাড়াই জাতীয় পরিচয় কার্ড ব্যবহার করে অন্য সদস্য দেশে আসা-যাওয়া করতে পারেন। এজন্য ২০০১ সালে তাদের জন্য একটি বিশেষ আন্দীয় পাসপোর্ট পরিকল্পনা করা হয় ও ২০০৬ সালে তা বিতরণ শুরু হয়।

২০০৬ সালে উগো চাবেসের নেতৃত্বাধীন ভেনেজুয়েলা চুক্তি থেকে নিজেকে প্রত্যাহার করে নেয় ও মের্কোসুরে যোগ দেয়। চাবেস পেরু ও কলম্বিয়ার সাথে মার্কিন যুক্তরাষ্ট্রের সংগঠনের পক্ষে ক্ষতিকর চুক্তিকে তার এই সিদ্ধান্তের পেছনের কারণ হিসেবে উল্লেখ করেন।
একই নামের অন্যান্য ব্যক্তির জন্য রফিক উদ্দিন আহমেদ (দ্ব্যর্থতা নিরসন) দেখুন।

**রফিক উদ্দিন আহমেদ** (২০ আগস্ট ১৯৩৬—১৩ মে ২০২২) একজন বাংলাদেশি বিজ্ঞানী যিনি সত্তোরের দশকে আলোচিত অ্যাপলো-১১ মহাকাশযানের গুরুত্বপূর্ণ অংশ লোনার মডিউলের রাডার নকশা প্রণয়ন ও কারিগরি কার্যক্রমে যুক্ত ছিলেন।

প্রারম্ভিক জীবন
---------------

রফিক আহমেদ ১৯৩৬ সালের ২০ আগস্ট সিলেটের দক্ষিণ সুরমা উপজেলার গঙ্গানগর গ্রামে জন্মগ্রহণ করেন। তার পিতার নাম ইদ্রিস আলী। চার ভাই ও পাঁচ বোনের মধ্যে তিনি তৃতীয়। 
স্থানীয় গঙ্গানগর প্রাথমিক বিদ্যালয় থেকে পঞ্চম শ্রেণী পাশ করে তিনি সিলেট সরকারি পাইলট উচ্চ বিদ্যালয়ে ভর্তি হন। এ বিদ্যালয় থেকে থেকে মাধ্যমিক ও এমসি কলেজে থেকে উচ্চ মাধ্যমিক সম্পন্ন করেন। ১৯৫৪ সালে উচ্চ শিক্ষার জন্য যুক্তরাষ্ট্রে গমন করেন এবং ইন্ডিয়ানা টেকনিক্যাল ইন্সটিটিউটে তড়িৎ প্রকৌশল বিদ্যা বিভাগে ভর্তি হন।

কর্মজীবন
--------

রফিক আহমেদ ১৯৬৮ সালে গ্রুম্মান অ্যারোস্পেস করপোরেশনে প্রকৌশলী হিসেবে যোগদানের মধ্যে দিয়ে তিনি কর্মজীবন শুরু করেন। এ প্রতিষ্ঠান থেকে তাকেসহ আরও কয়েকজন তড়িৎ প্রকৌশলীকে নাসা, অ্যাপোলো-১১ প্রকল্পের ‘লুনার মডিউল প্রকল্পে’ কাজ করার জন্য নির্বাচন করে। তার দল সে সময় মহাকাশযানের গুরুত্বপূর্ণ অংশ লোনার মডিউল-এর রাডার নকশা প্রণয়ন ও কারিগরি কার্যক্রমে যুক্ত ছিলেন তিনি। এমনকি চন্দ্র অভিযানে অংশগ্রহণকারীদের প্রশিক্ষণ দেওয়ার কাজে সম্পৃক্ত ছিলেন তিনি।

ব্যক্তিগত জীবন
--------------

রফিক আহমেদ ব্যক্তিগত জীবনে কানতা আহমেদদের সাথে বিবাহ বন্ধনে আবদ্ধ হন। এই দম্পতিরদুই মল্লিকা কালেন্দ্রা ও জামিলা সেভাক নামে দুই মেয়ে রয়েছে। মল্লিকা ইলেট্রিক্যাল ইঞ্জিনিয়ার ও কলম্বিয়া বিশ্ববিদ্যালয়ের অধ্যাপক। জামিলা একটি প্রতিষ্ঠানে পরামর্শক হিসেবে কাজ করেন। নাতি ড. আয়ান মুমিনুল হক সিলেট বিভাগের সবচেয়ে বড় চ্যারিটি প্ল্যাটফর্ম সেভ সিলেট প্রতিষ্ঠা করেন যেটার চেয়ারম্যান হিসেবে ছিলেন বিজ্ঞানী রফিক উদ্দিন আহমেদ।

মৃত্যু
------

রফিক উদ্দিন আহমেদ ২০২২ সালের ১৩ মে বাংলাদেশ সময় সকাল ১১টা ৫৫ মিনিটে নিউইয়র্কের একটি বেসরকারি হাসপাতালে চিকিৎসাধীন অবস্থায় মারা যান। তিনি বার্ধক্যজনিত নানা রোগে ভুগছিলেন।

তথ্যসূত্র
---------

1. ↑  ব্যুরো, সিলেট। "নাসার চন্দ্রজয়ের নেপথ্য বিজ্ঞানী সিলেটের রফিক আহমদের ইন্তেকাল"। *DailyInqilabOnline* (ইংরেজি ভাষায়)। সংগ্রহের তারিখ ২০২২-০৬-০৪।
2. ↑  "চন্দ্রজয়ের নেপথ্যে একজন রফিক উদ্দিন"। *প্রথম আলো*। সংগ্রহের তারিখ ২০১৮-০৮-২৭।
3. ↑  "চন্দ্রবিজয় ১৯৬৯ নিল আর্মস্ট্রংদের সঙ্গী ছিলেন সিলেটি বিজ্ঞানী রফিক"। *www.sylheterdak.com.bd* (ইংরেজি ভাষায়)। ২০১৭-১২-২৪ তারিখে মূল থেকে আর্কাইভ করা। সংগ্রহের তারিখ ২০১৮-০৮-২৭।
4. ↑  "বাঙালির অগ্রযাত্রা দেখছেন চন্দ্রজয়ের কারিগর"। *প্রথম আলো*। সংগ্রহের তারিখ ২২ ফেব্রুয়ারি ২০১৯।
5. ↑  "নাসার বিজ্ঞানী সিলেটের রফিক উদ্দিন আর নেই"। *যুগান্তর*। সংগ্রহের তারিখ ৪ জুন ২০২২।
6. ↑  "বিজ্ঞানী রফিক উদ্দিন আর নিই"। *দৈনিক বায়ান্ন*। সংগ্রহের তারিখ ৪ জুন ২০২২।
**পৌলিনুস কস্তা** (১৯ অক্টোবর ১৯৩৬ – ৩ জানুয়ারি ২০১৫) ছিলেন ঢাকা মহাধর্মপ্রদেশের সাবেক আর্চবিশপ। তিনি ২০০৫ সাল থেকে ২২ অক্টোবর ২০১১ সাল পর্যন্ত তাঁর অবসরগ্রহণের পূর্ব পর্যন্ত এই দায়িত্ব পালন করেন। তিনি সাম্প্রদায়িক সম্প্রীতি, মানবাধিকার প্রতিষ্ঠায় বিশেষ অবদান রেখে গেছেন। তিনি জাতি-ধর্ম-বর্ণ সকলের কাছে গ্রহণীয় ও বরণীয় ছিলেন।

পুরস্কার
--------

আর্চবিশপ পৌলিনুস কস্তা ২০০৭ সালে মানবাধিকার প্রতিষ্ঠায় মাহাত্ম গান্ধি শান্তি পুরস্কার পেয়েছেন। তিনি মানবাধিকার প্রতিষ্ঠায় হিউম্যান রাইটস লিগ্যাল এইড সোসাইটির মানবাধিকার পুরস্কার লাভ করেছেন।এছাড়া তিনি অসংখ্যা মানুষের ভালবাসা ও শ্রদ্ধা পেয়েছেন।

প্রয়াণ
-------

তিনি ৭৮ বছর বয়সে ৩ জানুয়ারি ২০১৫ সালে অসুস্থ অবস্থায় মারা যান। তাকে ঢাকার রমনাস্থ আর্চবিশপ হাউজে ৭ জানুয়ারি ৫ হাজার এর অধিক ভক্তদের প্রার্থনা ও শ্রদ্ধা জানানোর মাধ্যমে সমাধিস্থ করা হয়।

তথ্যসূত্র
---------

1. ↑  টেমপ্লেট:Catholic-hierarchy

বহিঃসংযোগ
---------

* 
* 

| ক্যাথলিক চার্চ উপাধি |
| --- |
| পূর্বসূরীমাইকেল রোজারিও | **ঢাকার আর্চবিশপ**২০০৫–২০১১ | উত্তরসূরীপ্যাট্রিক ডি’রোজারিও |
|
| পূর্বসূরীপ্যাট্রিক ডি’রোজারিও | **রাজশাহীর বিশপ**১৯৯৬–২০০৫ | **শূন্য**Title next held by**গের্ভাস রোজারিও** |
**আন্দ্রি রোজিয়ের** হলেন একজন ফরাসি রন্ধনশিল্পী যিনি প্রথম নারী হিসেবে ফরাসি শ্রম মন্ত্রণালয় থেকে রন্ধনশিল্পে অবদানের জন্য মেইলেউর অভ্রিয়ের ডি ফ্রান্স লাভ করেছেন। এছাড়াও, তিনি ২০০৯ সালে মিশলাঁ তারকা লাভ করেন।

জীবনী
-----

আন্দ্রি রোজিয়ের ফ্রান্সের পিরেনিস-অতলান্তিকসের ব্যায়নেতে ১৯৭৮ সালের ২০ নভেম্বর জন্মগ্রহণ করেন। তিনি ছোটবেলা থেকে রান্নায় আগ্রহী ছিলেন এবং ১৯৯৪ সালে বিয়ারিতজে রন্ধন বিষয়ে প্রশিক্ষণ লাভ করেন। প্রশিক্ষণ লাভের পর বিয়ারিতজের 'ভিলা ইউজিনি' রেস্তোরাঁতে সহকারী রন্ধনশিল্পী হিসেবে কর্মজীবন শুরু করেন। তিনি ২০০০ সালে মোনাকোর পঞ্চদশ লুইস রেস্তোরাঁয় যোগ। এরপর ২০০১ সালে তিনি ফ্রান্সের 'লা শেভ্রে ডি'অর' রেস্তোরাঁয় কর্মরত ছিলেন। ২০০৪ সাল থেকে ২০০৮ সাল পর্যন্ত তিনি কর্মরত ছিলেন ফ্রান্সের *ল'হিপোক্যাম্পে' রেস্তোরাঁয়।*

২০০৭ সালে ২৮ বছর বয়সে আন্দ্রি রোজিয়ের প্রথম নারী হিসেবে ফরাসি শ্রম মন্ত্রণালয় থেকে মেইলেউর অভ্রিয়ের ডি ফ্রান্স লাভ করেন।

২০০৮ সালে তিনি 'লে রোজিয়েরস' নামে নিজস্ব রেস্তোরাঁ প্রতিষ্ঠা করেন। তিনি এবং তার স্বামী সেখানে একসাথে কাজ করেন। ২০০৯ সালে তিনি মিশলাঁ তারকা লাভ করেন।

তথ্যসূত্র
---------

1. 1 2 3 4 5  "Profile of Andrée Rosier on the site of the restaurant *Les Rosiers*"। ২০১২-১১-১২ তারিখে মূল থেকে আর্কাইভ করা। সংগ্রহের তারিখ ২০১৬-০৩-০৪।
2. 1 2  "À Biarritz, la meilleure ouvrière de France"। *Le Monde* (ফরাসি ভাষায়)। ২২ আগস্ট ২০০৭। সংগ্রহের তারিখ ১৫ জানুয়ারি ২০১৬।
3. ↑  "Andrée Rosier, meilleur ouvrier de France"। *Le Parisien* (ফরাসি ভাষায়)। ২৬ ফেব্রুয়ারি ২০০৭। সংগ্রহের তারিখ ১৫ জানুয়ারি ২০১৬।
4. ↑  "Elle tient le cordon de la poêle"। *Libération* (ফরাসি ভাষায়)। ২৪ জুলাই ২০০৭। সংগ্রহের তারিখ ১৫ জানুয়ারি ২০১৬।
5. ↑  "Profile of Stéphane Rosier on the site of the restaurant *Les Rosiers*"। ২০১২-১০-১৯ তারিখে মূল থেকে আর্কাইভ করা। সংগ্রহের তারিখ ২০১৬-০৩-০৪।
6. ↑  "Guide MICHELIN 2015 : les femmes chefs étoilées de France" (French ভাষায়)। Michelin। ১৭ জানুয়ারি ২০১৭। সংগ্রহের তারিখ ৯ ডিসেম্বর ২০১৭। উদ্ধৃতি শৈলী রক্ষণাবেক্ষণ: অচেনা ভাষা (link)